Diari Oficial de la Generalitat Valenciana


Sumari del DOGV 6540, del 10-06-2011 (2011/6627)

ORDE 39/2011, de 31 de maig, de la Conselleria d'Educació, per la qual es modifica el títol i l'article 1 i s'addiciona un article 9 a l'Orde 29/2010, de 20 d'abril, de la Conselleria d'Educació, per la qual es regula a la Comunitat Valenciana la prova d'accés a estudis universitaris per als alumnes que estiguen en possessió del títol de Batxiller, establida en el Reial Decret 1892/2008, de 14 de novembre, pel qual es regulen les condicions per a l'accés als ensenyaments universitaris oficials de grau i els procediments d'admissió a les universitats públiques espanyoles.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2011/05/31/39/dof/vci/html**

### Dades del document

Número de DOGV
:   6540

Data del DOGV
:   10-06-2011

Secció del DOGV
:   I. DISPOSICIONS GENERALS

Número del document
:   2011/6627


Data del document
:   31-05-2011

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * accés a l'educació
    * legislació
    * examen
    * estudiant
    * universitat

ORDE 39/2011, de 31 de maig, de la Conselleria d'Educació, per la qual es modifica el títol i l'article 1 i s'addiciona un article 9 a l'Orde 29/2010, de 20 d'abril, de la Conselleria d'Educació, per la qual es regula a la Comunitat Valenciana la prova d'accés a estudis universitaris per als alumnes que estiguen en possessió del títol de Batxiller, establida en el Reial Decret 1892/2008, de 14 de novembre, pel qual es regulen les condicions per a l'accés als ensenyaments universitaris oficials de grau i els procediments d'admissió a les universitats públiques espanyoles. [2011/6627]  
PREÀMBUL  
  
L'article 26 del Reial Decret 1892/2008, de 14 de novembre, pel qual es regulen les condicions per a l'accés als ensenyaments universitaris oficials de grau i els procediments d'admissió a les universitats públiques espanyoles, regula l'accés a la universitat des dels títols de tècnic superior de Formació Professional, tècnic superior d'Arts Plàstiques i Disseny, o tècnic esportiu superior, o títols equivalents.  
  
El Reial Decret 558/2010, de 7 de maig, pel qual es modifica el Reial Decret 1892/2008, de 14 de novembre, pel qual es regulen les condicions per a l'accés als ensenyaments universitaris oficials de grau i els procediments d'admissió a les universitats públiques espanyoles, ha donat una nova redacció als apartats 3, 4 i 5 de l'esmentat article 26 i hi ha afegit els apartats 6, 7, 8, 9, 10 i 11.  
En virtut de les modificacions introduïdes, els estudiants que estiguen en possessió dels títols a què es referix l'article 26 del Reial Decret 1892/2008 podran realitzar la fase específica de la prova d'accés a la universitat a fi de millorar les seues notes d'admissió a la universitat en les mateixes condicions que els estudiants que procedisquen del Batxillerat.  
L'Orde EDU/3242/2010, de 9 de desembre, per la qual es determina el contingut de la fase específica de la prova d'accés a la universitat que podran realitzar els qui estiguen en possessió d'un títol de tècnic superior de Formació Professional, tècnic superior d'Arts Plàstiques i Disseny, o de tècnic esportiu superior i equivalents, establix en l'article 2 que el contingut dels temaris sobre els quals versaran els exercicis de la prova per a estos estudiants serà l'establit per al currículum de les matèries de modalitat de segon de Batxillerat.  
  
Pel que s'ha exposat anteriorment, és necessari modificar l'Orde 29/2010, de 20 d'abril, de la Conselleria d'Educació, per la qual es regula a la Comunitat Valenciana la prova d'accés a estudis universitaris per als alumnes que estiguen en possessió del títol de Batxiller, establida en el Reial Decret 1892/2008, de 14 de novembre, pel qual es regulen les condicions per a l'accés als ensenyaments universitaris oficials de grau i els procediments d'admissió a les universitats públiques espanyoles (DOCV de 30 d'abril de 2010), a fi que els estudiants que estiguen en possessió dels títols a què es referix l'article 26 del Reial Decret 1892/2008 puguen realitzar la fase específica de la prova d'accés a la universitat en l'àmbit de la Comunitat Valenciana.  
  
Per tot això, segons acord de la Comissió Gestora dels Processos d'Accés i Preinscripció en les Universitats Públiques del Sistema Universitari Valencià, conforme amb el Consell Jurídic Consultiu de la Comunitat Valenciana, i vista la proposta del director general d'Universitat i Estudis Superiors de data 23 de maig de 2011 i de conformitat amb esta, en exercici de les atribucions conferides per l'article 28.e) de la Llei 5/1983, de 30 de desembre, del Consell,  
  
ORDENE  
  
Article únic. Modificació de l'Orde 29/2010, de 20 d'abril, de la Conselleria d'Educació  
1. S'aprova una nova redacció del títol i de l'article 1 de l'Orde 29/2010, de 20 d'abril, de la Conselleria d'Educació, per la qual es regula a la Comunitat Valenciana la prova d'accés a estudis universitaris per als alumnes que estiguen en possessió del títol de Batxiller, establida en el Reial Decret 1.892/2008, de 14 de novembre, pel qual es regulen les condicions per a l'accés als ensenyaments universitaris oficials de grau i els procediments d'admissió a les universitats públiques espanyoles, en els termes establits en els apartats 1 i 2 de l'annex de la present orde.  
  
2. S'afig un article 9 a l'Orde 29/2010, de 20 d'abril, de la Conselleria d'Educació, per a regular la realització de la fase específica de la prova pels estudiants que estiguen en possessió dels títols a què es referix l'article 26 del Reial Decret 1892/2008, de 14 de novembre, pel qual es regulen les condicions per a l'accés als ensenyaments universitaris oficials de grau i els procediments d'admissió a les universitats públiques espanyoles, en els termes establits en l'apartat 3 de l'annex de la present orde.  
  
DISPOSICIÓ FINAL  
  
Única. Entrada en vigor  
La present orde entrarà en vigor l'endemà de ser publicada en el Diari Oficial de la Comunitat Valenciana.  
  
València, 31 de maig de 2011  
  
El conseller d'Educació,  
ALEJANDRO FONT DE MORA TURÓN  
  
  
ANNEX  
  
Nova redacció del títol i de l'article 1 i nou article 9 de l'Orde 29/2010, de 20 d'abril, de la Conselleria d'Educació, per la qual es regula a la Comunitat Valenciana la prova d'accés a estudis universitaris per als alumnes que estiguen en possessió del títol de Batxiller, establida en el Reial Decret 1892/2008, de 14 de novembre, pel qual es regulen les condicions per a l'accés als ensenyaments universitaris oficials de grau i els procediments d'admissió a les universitats públiques espanyoles  
  
  
1. Nova redacció del títol:  
«ORDE 29/2010, de 20 d'abril, de la Conselleria d'Educació, per la qual es regula a la Comunitat Valenciana la prova d'accés a estudis universitaris establida en el Reial Decret 1892/2008, de 14 de novembre, pel qual es regulen les condicions per a l'accés als ensenyaments universitaris oficials de grau i els procediments d'admissió a les universitats públiques espanyoles».  
  
2. Nova redacció de l'article 1:  
«Article 1. Objecte i àmbit d'aplicació  
La present orde té com a finalitat el desplegament normatiu, en l'àmbit territorial de la Comunitat Valenciana, de la prova d'accés als estudis universitaris regulada en el Reial Decret 1892/2008, de 14 de novembre, per als alumnes que estiguen en possessió del títol de Batxiller, o títol equivalent a estos efectes, d'acord amb el que establix l'article 38 de la Llei Orgànica 2/2006, de 3 de maig, d'Educació, així com el desplegament normatiu perquè els estudiants que estiguen en possessió dels títols a què es referix l'article 26 del Reial Decret 1892/2008 puguen realitzar la fase específica de la prova d'accés a la universitat».  
  
  
3. Redacció del nou article 9   
«Article 9. Realització de la fase específica de la prova pels estudiants que estiguen en possessió dels títols a què es referix l'article 26 del Reial Decret 1892/2008  
1. Els estudiants que estiguen en possessió d'un títol de tècnic superior de Formació Professional, tècnic superior d'Arts Plàstiques i Disseny, o de tècnic esportiu superior i equivalents, podran presentar-se a la fase específica de la prova d'accés que es realitza en les universitats públiques de la Comunitat Valenciana per a millorar la seua nota d'accés a la universitat, segons el que establix l'article 26 del Reial Decret 1892/2008.  
2. De conformitat amb l'article 2 de l'Orde EDU/3242/2010, de 9 de desembre, per la qual es determina el contingut de la fase específica de la prova d'accés a la universitat que podran realitzar els qui estiguen en possessió d'un títol de tècnic superior de Formació Professional, de tècnic superior d'Arts Plàstiques i Disseny, o de tècnic esportiu superior i equivalents, estos estudiants es regiran pel que establixen els articles 2, 4 i 7 de la present orde quant a les convocatòries, continguts de les propostes d'examen i realització dels exercicis de la fase específica de la prova.   
Així mateix, podrà ser aplicat a estos estudiants l'article 8 de la present orde pel que fa a la tramitació de les reclamacions sobre les qualificacions obtingudes i la sol·licitud de segona correcció dels exercicis de la fase específica de la prova d'accés.  
3. Estos estudiants hauran de realitzar la matrícula en la fase específica de la prova en el centre de la Comunitat Valenciana on hagen cursat els estudis; si el centre és privat i no impartix Batxillerat es formalitzarà la matrícula en el centre públic a què estiga adscrit a efectes administratius. Els centres enviaran a la universitat a què estiguen adscrits, segons el procediment que cada una establisca, una relació certificada on figuren els alumnes que vullguen presentar-se a la fase específica de la prova d'accés, on faran constar les matèries de modalitat de segon curs de Batxillerat que hagen triat, fins a un màxim de quatre, per a realitzar la prova, així com la nota mitjana del cicle realitzat.   
  
Els alumnes que encara no han finalitzat l'any acadèmic en curs la totalitat dels seus estudis, a falta de la Formació en Centres de Treball i, si és el cas, el mòdul de projecte, podran matricular-se per a la realització de la fase específica de la prova d'accés a la universitat del dit any, segons el que establix l'article 3 de l'Orde EDU/3242/2010, de 9 de desembre; per a això se seguirà el procediment descrit en el paràgraf anterior, deixant en blanc l'apartat de la nota mitjana del cicle realitzat en la relació certificada que s'envie a la universitat.  
  
En el cas d'estudiants que han cursat estudis fora de la Comunitat Valenciana hauran de realitzar la matrícula directament en el servici d'alumnat d'una universitat pública de la Comunitat Valenciana, excepte si l'estudiant residix a la Comunitat Valenciana, i en este cas haurà de matricular-se en el centre públic de Secundària més pròxim al seu domicili i, en ambdós casos, adjuntarà la certificació acadèmica oficial d'haver finalitzat els seus estudis en la qual conste la nota mitjana obtinguda».


Còpia Permalink ELI